Document ID: /roh_data/filtered/fineweb-2-filterrobots_roh.jsonl.gz/25077

Cun il NA a l'iniziativa da linguas estras dat il suveran in ferm statement per noss chantun triling – surtut per las minoritads linguisticas. La pasch linguistica en noss chantun è uschia – almain per il mument – garantida.
Entant che la cuntinuitad vegn giavischada sin livel chantunal hai dà sin livel communal intginas surpraisas. Uschia en il Puschlav nua che Alessandro Della Vedova – in politicher cun ina gronda rait en l’entir Grischun – ha stuì far plaz a ses concurrent. Ina gronda terrada, gist in onn avant ch’el daventa il pli aut Grischun. In bun renum sin livel chantunal na tanscha betg per persvader sin livel communal.
Malcuntentientscha cun il status quo datti er a San Murezzan. Be per tschintg vuschs ha Christian Jenny manchentà la gronda sensaziun en l’emprim scrutini per il presidi communal. Ed era qua sa demussa: politica communala è savens fitg directa e sincera.
RR votaziuns 23-09-2018